CELEX: 62009CN0346
Language: et
Date: 2009-08-28 00:00:00
Title: Kohtuasi C-346/09: Eelotsusetaotlus, mille esitas Gerechtshof 's-Gravenhage (Madalmaad) 28. augustil 2009 — Staat der Nederlanden versus Denkavit Nederland BV jt

21.11.2009   
            
            
               ET
            
            
               Euroopa Liidu Teataja
            
            
               C 282/25
            
         Eelotsusetaotlus, mille esitas Gerechtshof 's-Gravenhage (Madalmaad) 28. augustil 2009 — Staat der Nederlanden versus Denkavit Nederland BV jt
   (Kohtuasi C-346/09)
   2009/C 282/44
   Kohtumenetluse keel: hollandi
   
      Eelotsusetaotluse esitanud kohus
   
   Gerechtshof 's-Gravenhage
   
      Põhikohtuasja pooled
   
   
      Apellatsioonkaebuse esitaja: Staat der Nederlanden
   
      Vastustaja apellatsioonimenetluses: Denkavit Nederland BV, Cehave Landbouwbelang Voeder BV, Arie Blok BV, Internationale Handelsmaatschappij „Demeter” BV
   
      Eelotsuse küsimus
   
   Kas ühenduse õigust, eelkõige direktiivi 90/425/EMÜ (1), otsust 94/381/EÜ (2) ja otsust 2000/766/EÜ (3) tuleb tõlgendada nii, et sellega on vastuolus selline siseriiklik keeld nagu ajutise korra artikkel 2, mis keelab BSE leviku tõkestamiseks põllumajandusloomade söödaks mõeldud töödeldud loomsete valkude tootmise ja müügi, kui selline siseriiklik keeld
   
               —
            
            
               jõustus juba 15. detsembril 2000 (seega varem kui otsus 2000/766/EÜ) ja
            
         
               —
            
            
               kehtis ajutiselt (kuni otsuse [2001/9/EÜ] (4) vastuvõtmiseni 29. detsembril 2000) ka kalajahule ja kaltsiumdivesinikfosfaadile?
            
         
      (1)  Nõukogu 26. juuni 1990. aasta direktiiv 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle (EÜT 1990, L 224, lk 29; ELT eriväljaanne 03/10, lk 138).
   
      (2)  Komisjoni 27. juuni 1994. aasta otsus 94/381/EÜ, mis käsitleb teatavaid veiste spongioosse entsefalopaatia vastaseid kaitsemeetmeid ja imetajatelt pärineva söödavalgu kasutamist (EÜT 1994, L 172, lk 23).
   
      (3)  Nõukogu 4. detsembri 2000. aasta otsus 2000/766/EÜ, mis käsitleb teatavaid transmissiivsete spongioossete entsefalopaatiate vastaseid kaitsemeetmeid ja loomse söödavalgu kasutamist (EÜT 2000, L 306, lk 32).
   
      (4)  Komisjoni 29. detsembri 2000. aasta otsus 2001/9/EÜ kontrollimeetmete kohta nõukogu otsuse 2000/766/EÜ, mis käsitleb teatavaid transmissiivsete spongioossete entsefalopaatiate vastaseid kaitsemeetmeid ja loomse söödavalgu kasutamist, rakendamiseks (EÜT 2001, L 2, lk 32).